אמנם האליפות של הפורמולה 1 כבר הוכרעה עם הבטחת הזכייה של לואיס המילטון לפני שני המרוצים האחרונים, אבל יש עדיין על מה להיאבק. הערב (שבת) נערך מקצה הדירוג בגראנד פרי ברזיל, בו ניצח מקס ורסטאפן שהשיג את הפול פוזישן.
ההולנדי של "רד בול רייסינג" סיים את המסלול המהיר ביותר תוך 1:07.508 דקות, והקדים את סבסטיאן פטל במעט יותר ממאית השנייה. מדובר בפול פוזישן הראשון של קבוצת הונדה בברזיל מאז 1991, והשני של ורסטאפן בקריירה.
ומה עם השאר? המילטון סיים שלישי את מקצה הדירוג, ומעט אחריו ניתן למצוא את שארל לקלר ו-ואלטרי בוטאס. הסיפור הגדול פה הוא שלקלר הצעיר יסיים את העונה עם הכי הרבה פול פוזישנים, שכן הוא כעת עם 7 כאלה, בעוד בוטאס השני בקטגורייה זו עם 5.